Prije kojih 17 godina, Postao sam alergičan na zrak Delhija.
Moji doktori su rekli kako se kapacitet mojih pluća
smanjio na 70%,
i kako me to ubija.
Uz pomoć IIT-a (Indian Institute of Technology),
TERI (The Energy and Resources Institute), i učeći od NASA-e,
otkrili smo kako postoje tri
osnovne lisnate biljke,
obične zelene biljke, s kojima
možete uzgojiti sviježi zrak
koji nam je potreban u unutrašnjosti kako bi ostali zdravi.
Također smo otkrili da možete
smanjiti potrebe za sviježim zrakom
u zgradama, a ipak zadržati
industrijski standard kvalitete zraka u prostorijama.
Tri biljke su:palma Areca ,
Sabljica (ili Svekrvin jezik) i Đavolji bršljan.
Botanička imena su ispred vas.
Palma Areca je biljka koja
uklanja CO2 i pretvara ga u kisik.
Potrebne su nam četiri biljke do visine ramena po jednoj osobi,
a što se tiče brige o biljkama,
moramo brisati lišće
svaki dan u Delhiju, a možda samo
jednom tjedno u gradovima sa čišćim zrakom.
Morali smo ih održavati organskim gnojivom,
koje je sterilno, ili hidroponima,
i iznositi van svaka tri do četiri mjeseca.
Druga biljka je Sabljica ili Svekrvin jezik,
koja je također prilično uobičajena biljka,
i mi je nazivamo biljka za spavaću sobu,
jer pretvara CO2 u kisik preko noći.
I treba sam 6-8 do struka visokih biljaka po osobi.
Treća biljka je Đavolji bršljen,
i to je prilično uobičajena biljka;
po mogućnosti uzgajana u hidroponima.
A ova posebna biljka uklanja formaldehide
i ostale štetne kemikalije.
S te tri biljke,
možete uzgojiti sav svježi zrak koji vam je potreban.
U stvari, mogli biste biti u boci
sa čepom na vrhu, i ne biste umrli,
i ne bi vam bio potreban svježi zrak.
Mi smo iskušali te biljke u našoj
vlastitoj zgradi u Delhiju, koja ima površinu
4,645 m2 i 20 godina stara.
U njoj je blizu 1,200 ovakvih biljaka za 300 stanara.
Naša istraživanja su otkrila kako postoji
42% vjerojatnosti da se razina kisika u krvi
poveća za 1% ako ostanete unutar
te zgrade 10 sati.
Vlada Indije je otkrila
i publicirala istraživanje kako bi pokazala
kako je to najzdravija zgrada u New Delhiju.
I istraživanje je pokazalo kako je,
u usporedbi s drugim zgradama,
smanjena pojava
iritacije očiju za 52%,
problema s dišnim organima za 34%,
glavobolja za 24%,
problema s plućima za 12% i astme za 9%.
To je istraživanje objavljeno 8. rujna 2008.,
i dostupno je na web stranicama indijske vlade.
Naše iskustvo upućuje na
nevjerojatano povećanje ljudske produktivnosti
i to preko 20% kada se koriste te biljke.
Također se smanjuje upotreba energije u zgradi
za izvanrednih 15%, jer trebate manje svježeg zraka.
Sada pokušavamo primjeniti istu stvar
na zgradu od 162,580 m2,
koja će imati 60,000 ovih biljaka.
Zašto je to toliko važno?
Važno je i zbog okoliša,
jer se očekuje da potrebe za
energijom u svijetu rastu
za 30% u slijedećem desetljeću.
40% svjetske energije se trenutno koristi
za građevine,
a 60% svjetske populacije
živjeti će u zgradama u gradovima
s više od milijun stanovnika u sljedećih 15 godina.
Raste i želja za življenjem
i radom u klimatiziranim prostorima.
"Budite promjena koju želite vidjeti u svijetu.",
rekao je Mahatma Gandhi.
Hvala vam što ste me saslušali.
(Pljesak)